[bookmark: _Hlk140231344][bookmark: _Hlk140151140][bookmark: _Hlk125966552]Na osnovu člana 19. stav (1) i člana 20., a u vezi sa članom 31. stav (1) Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12, 93/17 i 18/24), Agencija za državnu službu Bosne i Hercegovine, na zahtjev zahtjev Direkcije za koordinaciju policijskih tijela Bosne i Hercegovine, raspisuje

INTERNI OGLAS
za popunjavanje radnih mjesta državnih službenika 
u Direkciji za koordinaciju policijskih tijela Bosne i Hercegovine

1/01 Stručni savjetnik - portparol
1/02 Viši stručni saradnik-Oficir za sigurnost NSO
1/03 Stručni savjetnik za koordinaciju obuke
1/04 Stručni savjetnik za pripreme i koordinaciju planova, projekata i izvještaja


KABINET DIREKTORA	

1/01 Stručni savjetnik – portparol
Opis poslova: Obavlja poslove vezano za informisanje javnosti iz nadležnosti Direkcije i preduzima aktivnosti u cilju ostvarivanja javnosti rada Direkcije po odobrenju i uputama direktora i zamjenika direktora i šefa kabineta; učestvuje u izradi obavještava medije o najavljenim protokolarnim kontaktima; priprema press konferencije; koordinira izradu projekta internog komuniciranja; uređuje web stranicu, biltene, brošure i promo materijale; svakodnevno sarađuje sa predstavnicima medija; priprema osnove za prezentaciju Direkcije javnosti i predlaže oblike i sadržaje informisanja javnosti o aktivnostima Direkcije; sarađuje sa glavnim i odgovornim urednicima javnih glasila, službama za informisanje i drugim organima u oblasti javnog informisanja; organizuje pripremu podataka, informacija i drugih materijala i po potrebi učestvuje u njihovoj pripremi za istupanje direktora i zamjenika direktora u javnim glasilima; vrši i druge poslove koje mu odredi šef Kabineta ili direktor.  Za svoj rad je odgovoran Šefu Kabineta.
Posebni uslovi: Visoka stručna sprema društvenog smjera ili ekvivalent Bolonjskog sistema studiranja; najmanje tri godine radnog iskustva na istim ili sličnim poslovima; položen stručni upravni ispit; poznavanje engleskog jezika; poznavanje rada na računaru.
Status: Državni službenik – stručni savjetnik.
Broj izvršilaca: jedan (1)
Mjesto rada: Sarajevo.


SEKTOR ZA MEĐUNARODNU OPERATIVNU POLICIJSKU SARADNJU
Odsjek NCB Interpol Sarajevo

1/02 Viši stručni saradnik-Oficir za sigurnost NSO
Opis poslova: Viši stručni suradnik - Oficir za sigurnost NSO ovlašten je za izdavanje, praćenja, ukidanje i ažuriranje dozvola za pristup zaštićenom elektronskom sistemu I-24/7 i bazama podataka Interpola. Na osnovu zahtjeva policijskih tijela odobrava, mijenja i ukida dozvolu za pristup zaštićenom elektronskom sistemu I-24/7 i bazama podataka Interpola, razmjenjuje navedene podatke o korisnicima sa Generalnim tajništvom Interpola. Prati regularnost pristupa bazama podataka, vodi evidenciju o alertima te ih registrira i obrađuje. Provodi obuku za predstavnike nadležnih tijela u BiH iz oblasti korištenja elektronskog sistema I-24/7. Po potrebi obavlja i druge poslove prema dobivenim zadacima iz djelokruga rada Odjeljenja. Za svoj rad odgovoran je Šefu Odsjeka.
Posebni uslovi: Visoka stručna sprema društvenog smjera ili ekvivalent Bolonjskog sistema studiranja; najmanje dvije godine radnog iskustva na istim ili sličnim poslovima; položen stručni upravni ispit; znanje jednog od službenih jezika Interpola; poznavanje rada na računaru.
Status: Državni službenik – viši stručni saradnik.
Broj izvršilaca: jedan (1)
Mjesto rada: Sarajevo.


SEKTOR ZA LJUDSKE RESURSE, PRAVNE, FINANSIJSKO-MATERIJALNE POSLOVE I PISARNICU
Odsjek za upravljanje ljudskim resursima

1/03 Stručni savjetnik za koordinaciju obuke
Opis poslova: Stručni savjetnik za koordinaciju obuke obavlja poslove koji zahtijevaju stručnost i samostalnost u radu, prati i izučava propise iz oblasti obuke državnih službenika i zaposlenika, usko sarađuje i osigurava stalnu koordinaciju sa Agencijom za državnu službu u oblasti obaveznog stručnog obrazovanja i usavršavanja državnog službenika, kao i sa drugim tijelima koja mogu osigurati stručno usavršavanje državnih službenika i zaposlenika, odnosno koja organiziraju seminare, okrugle stolove, radionice, studijska putovanja i sl. a u cilju obuke državnih službenika i zaposlenika u Direkciji, učestvuje u pripremanju stručnih uputstava i izradi i  drugih normativno - pravnih akata koje predlaže ili donosi Direkcija, a odnose se na oblast obuke državnih službenika,  učestvuje i vrši izradu pravnih mišljenja, informacija i analiza iz oblasti obuke, te vodi odgovarajuće evidencije u vezi sa tim, a skladu sa pozitivnim pravnim propisima. dostavlja periodične izvještaje o tome šefu Odsjeka za upravljanje ljudskim resursima i obukama, kome odgovara za svoj rad.
Posebni uslovi: Pravni ili Ekonomski fakultet; najmanje  tri godine radnog iskustva na istim ili sličnim poslovima; položen stručni upravni ispit; poznavanje rada na računaru.
Status: Državni službenik – stručni savjetnik.
Broj izvršilaca: jedan (1)
Mjesto rada: Sarajevo.


SEKTOR ZA STRATEŠKU ANALIZU, PROCJENE, PLANIRANJE I IT PODRŠKU
Odsjek za istraživanje i strategije

1/04 Stručni savjetnik za pripreme i koordinaciju planova, projekata i izvještaja
Opis poslova: Stručni savjetnik za pripreme i koordinaciju planova, projekata i izvještaja sačinjava najsloženije materijale za potrebe strateškog planiranja i identifikacije ključnih strateških planova Direkcije i objedinjavanje izvještaja o realizaciji istih; utvrđuje strateške ciljeve te daje preporuke u pogledu početnih koraka, radnji i smjernica  koji trebaju biti poduzeti u cilju ostvarivanja utvrđenih ciljeva na planiranju i projektovanju i izvještavanju; vrši ocjenu uspjeha implementacije aktivnosti koje proističu iz utvrđenih strateških ciljeva i planova; vrši istraživanja, analize i procjene neophodne za razvoj godišnjeg plana rada za Direkciju; radi i druge poslove po nalogu šefa Odsjeka, za svoj rad je odgovoran Šefu odsjeka.
Posebni uslovi: Visoka stručna sprema društvenog smjera ili ekvivalent Bolonjskog sistema studiranja; najmanje tri godine radnog iskustva na istim i ili sličnim poslovima; položen stručni upravni ispit; poznavanje rada na računaru. 
Status: Državni službenik – stručni savjetnik.
Broj izvršilaca: jedan (1)
Mjesto rada: Sarajevo.


Na ovaj oglas mogu se prijaviti samo osobe zaposlene kao državni službenici u Direkciji za koordinaciju policijskih tijela  Bosne i Hercegovine.

Napomena za kandidate: 
· Izborni proces se provodi u skladu sa odredbama Pravilnika o uslovima i načinu obavljanja internih konkursa, internih i eksternih premještaja državnih službenika u institucijama Bosne i Hercegovine („Službeni glasnik BiH“, br 62/10, 30/14 i 38/17) i Pravilnika o karakteru i sadržaju javnog konkursa, načinu sprovođenja intervjua i obrascima za sprovođenje intervjua („Službeni glasnik BiH“, br: 63/16, 21/17 i 28/21). Više informacija o konkursnim procedurama dostupno je na www.ads.gov.ba u dijelu „Zapošljavanje/Vrste konkursnih procedura“.
· Za provođenje konkursne procedure po ovom oglasu formirat će se jedna (1) Komisija za izbor.
· Komisija za izbor utvrđuje ispunjavanje uslova oglasa na osnovu dokumentacije dostavljene uz prijavu, te vrši izbor kandidata na osnovu znanja, sposobnosti i kompetencija pokazanih na stručnom ispitu, koji se za kandidate prijavljene na interni oglas sastoji od intervjua. 
· Kandidati se obavještavaju o mjestu i vremenu održavanja intervjua od strane institucije i putem službene internet stranice Agencije za državnu službu BiH. 
· Nezavisno o svim drugim zahtjevima iz ovog oglasa, kandidati koji su završili studije po Bolonjskom sistemu studiranja, dužni su, pored ostale tražene dokumentacije, obavezno dostaviti diplomu prvog ciklusa (ili osnovnog dodiplomskog studija), čak i ako se oglasom traži drugi i treći ciklus Bolonjskog sistema studiranja, osim za integrisane studije kod kojih je potrebno dostaviti i dokaz da se radi o integrisanom studiju, ako to nije vidljivo iz same osnovne diplome, dodatka diplomi ili rješenja o nostrifikaciji/priznavanju.
· Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
· Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od opštih uslova za postavljenje, u skladu sa članom 22. stav 1. tačka g) Zakona o državnoj službi u institucijama Bosne i Hercegovine, obavezni su na isti donijeti uvjerenje o nevođenju krivičnog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavljenju, odnosno preuzimanja dužnosti. 

[bookmark: _Hlk211517067][bookmark: _Hlk211517445]Dodatna napomena:
Prije postavljenja, odnosno prijema u radni odnos, za sve kandidate sa liste uspješnih kandidata obaviće se sigurnosne provjere u skladu sa postupkom za izdavanje dozvole za pristup tajnim podacima određenog stepena povjerljivosti, shodno odredbi čl. 30. i 31. Zakona o zaštiti tajnih podataka („Službeni glasnik BiH“ br. 54/04 i 12/09), kao i odredbama podzakonskih, te internih akata institucije donesenih na osnovu navedenog Zakona.
 
U skladu sa članom 31. Zakona o zaštiti tajnih podataka neće se izvršiti postavljenje, odnosno imenovanje kandidata, za kojeg se nakon plasmana na listu uspješnih kandidata utvrdi sigurnosna smetnja.

Priprema dokumentacije:
Skreće se pažnja kandidatima da su potrebnu dokumentaciju na oglas dužni dostaviti u skladu sa Pravilnikom o karakteru i sadržaju javnog konkursa, načinu sprovođenja intervjua i obrascima za sprovođenje intervjua, a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom oglasa.
S tim u vezi, kandidati se upućuju na pojašnjenje - tekst na službenoj internet stranici www.ads.gov.ba, u dijelu „Zapošljavanje/ Napomena za kandidate/ Stop greškama u prijavama!“, te posebno odredbe Pravilnika o karakteru i sadržaju javnog konkursa, načinu sprovođenja intervjua i obrascima za sprovođenje intervjua, koje definišu dokumentaciju: prijavni obrazac; univerzitetsku diplomu; važeće uvjerenje o državljanstvu; uvjerenje o položenom stručnom upravnom odnosno javnom ispitu; dokaz o traženom radnom iskustvu; dokaz o traženom nivou znanja stranog jezika; dokaz o traženom nivou znanja rada na računaru; uvjerenje o nevođenju krivičnog postupka; rok i način dostavljanja prijave.

Potrebni dokumenti: 
I Ovjerene kopije: 
· univerzitetske diplome (nostrifikovane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine); Kandidati su obavezni dostaviti diplomu prvog ciklusa (ili osnovnog dodiplomskog studija), bez obzira na uslove oglasa, osim za integrisane studije kod kojih je potrebno dostaviti i dokaz da se radi o integrisanom studiju, ako to nije vidljivo iz same osnovne diplome, dodatka diplomi ili rješenja o nostrifikaciji/priznavanju.
· dodatka diplome za kandidate koji su visoko obrazovanje stekli po Bolonjskom sistemu studiranja; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjerenu kopiju univerzitetske diplome dostavi uvjerenje visokoškolske ustanove da dodatak diplomi nije uopšte izdat, niti za jednog diplomca; 
· uvjerenja o državlјanstvu (ne starije od 6 mjeseci od dana izdavanja od strane nadležnog organa);
· uvjerenja o položenom stručnom upravnom ispitu odnosno javnom ispitu; 
· potvrde ili uvjerenja kao dokaza o traženoj vrsti radnog iskustva;
· dokaza o traženom nivou znanja stranog jezika (samo za pozicije 1/01 i 1/02);
· dokaza o traženom nivou znanja rada na računaru na računaru.

II Svojeručno potpisan: 
1. popunjen obrazac Agencije za državnu službu BiH: isti možete preuzeti na službenoj internet stranici Agencije: www.ads.gov.ba. Napominjemo da potpisan i popunjen obrazac ne može služiti kao dokaz bilo kog uslova iz teksta oglasa, isti olakšava rad organu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjerene kopije dokumenata nemaju ograničen rok važenja, pod uslovom da ni dokumenti čije su kopije ovjerene nemaju naznačen (preciziran) rok važenja.

Sve tražene dokumente treba dostaviti najkasnije do 31.07.2026. godine putem poštanske službe preporučenom pošiljkom na adresu: 

[bookmark: _Hlk125966482][bookmark: _Hlk140150970]Direkcija za koordinaciju policijskih tijela Bosne i Hercegovine
[bookmark: _Hlk140231523]„Interni oglas za popunjavanje radnih mjesta državnih službenika u Direkciji za koordinaciju policijskih tijela Bosne i Hercegovine ''
Aleja Bosne Srebrene bb, 71000 Sarajevo

Ispunjavanje uslova utvrđenih ovim oglasom računa se sa danom predavanja prijave.
Nepotpune, neblagovremene i neuredne prijave, prijave kandidata koji ne ispunjavaju uslove ovog oglasa, kao i kopije tražene dokumentacije koje nisu ovjerene, neće se uzimati u razmatranje.


